Lord Byron
George Gordon Byron (ilul deg deg Dover – yemmut deg Messolonghi, Grig), d amedyaz abriṭani yerna d yiwen seg yimeqranen ay yessefran deg tallit n tṛumantit (romantisme).
Isefra-nnes[beddel | edit source]
Isefra-nnes iwezlanen She Walks in Beauty (Tetteddu s ccbaḥa), When We Two Parted (Mi akken nemsefraq) akked So, we'll go no more a roving, rran-t mechuṛ. Byron iga-d daɣen isefra aydeg texleḍ tesrit (prose) am Childe Harold's Pilgrimage akked Don Juan. Llan aṭas ay t-yettwalin d netta ay d amedyaz ameqran akk n Briṭanya Tameqrant.
Tameddurt[beddel | edit source]
Ɣas ma yella d ameṛkanti, Byron yella yettṣerrif aṭas n yedrimen am wakken ay yella yettwalas ḍḍlaba d tameqrant. Yella iḥemmel aṭas n tsednan, yerna iḥettem iman-nnes ad yedder d imennejli. Lady Caroline Lamb, d tamarut yerna d yiwet seg tmeddukal n Byron, tenna-d [Byron] "d ameslub, diri-t yerna tamussni-nnes tettawey s axeṣṣar". Asmi ay yenker wemgaru n uzarug (guerre d'indépendance) n Legrig (ay yebɣan ad tebḍu ɣef Umenkud Aɛetmani (Empire Ottoman)), Byron yedda ad yennaɣ ɣer yidis n Yegrigiyen. D acu kan, mi yella deg temdint n Messolonghi, teṭṭef-it tawla yerna tessaweḍ-it ɣer tmettant. Ass-a, Igrigiyen mazal ttarran-as tajmilt d tameqrant.
lim_Latn kab_Latn kab_Latn kab_Latn kab_Latn kab_Latn